Hej Bolius


Vi har ansøgt om byggetilladelse af et nyt hus i Københavns kommune. Der er servitut på at der må bygges i 1,5 plan hvilket vi overholder. Vi har ansøgt om en frontspids på huset, men kommunen oplyser at frontspidsen medføre at huset betegnes som 2 etager. De henviser til arkitektens håndbog og altså ikke noget lovmæssigt. Er det korrekt at en frontspids betegner huset som 2 etager og kan arkitektens håndbog bruges som begrundelse?


Håber meget på jeres hjælp. vi er helt fortabte.


Mvh


Christian S


Betyder
kvist at et 1,5 etages hus bliver 2 etagers hus, så vi ikke kan få Byggetilladelse?
 

Hej Christian S 


Der findes ikke en præcis definition på 1,5 plan, det er en vurdering den enkelte kommune kan gøre, hvordan de vil definerer forskellen mellem 1,5 plan og 2 etager. 


Generelt er 1,5 plan definition for stueetage med en udnyttelig tagetage udformet som et symmetrisk sadeltag. Ofte vil arealet af tagetagen efter beregningsreglerne udgøre omkring 60 - 70 % af stueetagens areal. 


Så kommunen har mulighed for at vurdere at fx en frontispice, eller anden kvist der er ført frem til facaden medfører at huset vurderes som at være i 2 etager. Det vil være en vurdering der kan gøres i hvert enkelt tilfælde blandt andet ud fra kvistens størrelse i forhold til husets størrelse, længde.


Men det er helt op til den enkelte kommune at vurdere, hvad de giver tilladelse til i hvert enkelt tilfælde.


Jeg er ikke helt klar over hvad der menes med "Arkitektens håndbog" - men det kan være at det er "Håndbog for bygningsmyndigheder" de henvises til, og det en vejledning til netop byggesagsbehandlere i de enkelte kommuner.

